|  |
| --- |
| TEHNOLOGIJE PRIDELAVE JAGODIČJA |

## Dolgoročni cilji in dolgoročni kazalniki:

Cilji:

* Preizkušanje tehnoloških ukrepov za standardno integrirano in ekološko pridelavo različnih vrst jagodičja (varstvo pred boleznimi in škodljivci, gnojenje, kolobarjenje, prekrivanje s folijami in protiinsektnimi mrežami)
* Preizkušanje ukrepov za podaljševanje obdobji obiranja jagodičastih sadnih vrst
* Tehnološke rešitve v povezavi z obiranjem (gojitvene oblike, strojna rez in strojno obiranje oz. stresanje)

Kazalniki:

* Število tehnoloških navodil, strokovnih srečanj in posvetov
* Delež pridelave v primerjavi s skupno sadjarsko pridelavo v Sloveniji

### Vsebina in obseg naloge

V pridelavi jagodičja največje tehnološke izzive predstavlja zdravstveno varstvo rastlin in pridelka, optimalni termini ponudbe jagodičja, obstojnost plodov ter zelo velika potreba po ročni delovni sili. Zdravstveno stanje in obdobje trženja jagodičja delno rešujemo z izbiro ustreznih sort, še bolj pa z izbiro ustrezne tehnologije (pridelava v zavarovanem prostoru) ali izbiro ustreznega tehnološkega ukrepa. Obstojnost plodov povečujemo z izborom ustreznih hranil, z uravnoteženim gnojenjem in namakanjem, pravočasnim obiranjem plodov in primernim skladiščenje. Potrebo po delovni sili urejamo z izbiro sadnih vrst ali sort z različnimi obdobji zorenja, z zmanjševanjem površin na obvladljiv obseg ali z delno avtomatizacijo obiranja. Pri jagodičastih sadnih vrstah so vsi tehnološki ukrepi močno povezani z osnovnimi lastnostmi posamezne sorte.

### Metode dela, če niso predpisane

Tehnološke poskuse izvajamo na sortah, ki so najbolj primerne za pridelovanje v integriranih in ekoloških intenzivni nasadih. Rezultati so merodajni za preizkušeno sorto. V poskusih spremljamo parametre, kar je odvisno od zastavljenih ciljev.

V poskusu 'Vpliv lastnosti tal in gnojenja na odmiranje malin' pri sorti Amira iščemo odgovore na problem odmiranja poganjkov zaradi sušice v povezavi s tlemi in gnojenjem. Za to sorto, ki je v Sloveniji trenutno najbolj razširjena je značilno, da je zelo rodna, ima plodove visoke kakovosti, vendar je zelo občutljiva na sušico. Bolezen povzroča sušenje plodov neposredno pred začetkom obiranja ter odmiranje poganjkov v kasnejšem obdobju. V prvem letu smo spremljali prirast in stopnjo okuženosti poganjkov na težjih tleh v odvisnosti od tipa ozelenitve v medvrstnem prostoru in posrednega gnojenja z dušikom. V drugem letu bomo spremljali vpliv organske snovi v substratih in posrednega gnojenja z dušikom na stopnjo okužbe. Poskus bo potekal v zavarovanem prostoru pod protiinsektno mrežo.

S poskusom 'Vpliv rezi na ročno in strojno stresanje pridelka ameriške borovnice ' nadaljujemo predhodni tehnološki poskus obiranja ameriških borovnic s stresanjem. Na podlagi rezultatov smo ugotovili, da so lastnosti posamezne sorte, velikost in oblika grma bistveni dejavniki uspešnosti obiranja s stresanjem. Sorta Liberty je za obiranje s stresanjem zelo primerna. Z različnimi tipi rezi želimo poiskati optimalno rez in velikost grma za učinkovito stresanje (ročno in strojno). Poudarek bo na meritvah učinkovitosti obiranja (ekonomika) in kakovosti plodov (delež nedozorelih plodov, delež poškodovanih plodov).

### Letni cilji in kazalniki za doseganje letnih ciljev v tabelarični obliki

## Vpliv lastnosti tal in gnojenja na odmiranje malin zaradi sušice

*Preglednica 1*: Letni cilji in kazalniki za doseganje letnih ciljev in kazalnikov za nalogo VPLIV LASTNOSTI TAL IN GNOJENJA NA ODMIRANJE MALIN ZARADI SUŠICE

|  |  |
| --- | --- |
| Letni cilji | Kazalniki za doseganje letnih ciljev |
| Postavitev poskusa na sorti Amira | Zasaditev poskusa II. |
| Vrednotenje vpliva gnojenja na odmiranje rastlin | Spremljanje intenzivnosti rasti in zdravstvenega stanja rastlin; ocena okuženosti poganjkov; vrednotenje pridelka |
| Poročanje o delu | Priprava faznih poročil in zaključnega letnega poročila v skladu z letnim programom |
| Prenos znanja | Priprava strokovno raziskovalnega članka, predstavitev na strokovnem srečanju pridelovalcev |

|  |  |
| --- | --- |
| LOKACIJA, LETO SAJENJA, OBDOBJE,  GERK PID, POVRŠINA | SORTE oz. PODLAGE , ŠTEVILO |
| Lokacija: Brdo pri Lukovici  Leto sajenja: 2020  Obdobje naloge:  (ZAČETEK 2021, ZAKLJUČEK 2024)  Izvajalec: KIS  GERK PID: 5659023  Površina: 30 m2  Ime lokacije: Kolekcijsko poskusni nasad jagodičja na Brdu pri Lukovici | Amira 60 rastlin  **Skupaj: 60 rastlin** |

## Vpliv rezi na ročno in strojno stresanje pridelka ameriške borovnice

*Preglednica 2*: Letni cilji in kazalniki za doseganje ciljev in kazalnikov za nalogo VPLIV REZI NA ROČNO IN STROJNO STRESANJE PRIDELKA AMERIŠKE BOROVNICE

|  |  |
| --- | --- |
| Letni cilji | Kazalniki za doseganje letnih ciljev |
| Postavitev poskusa na sorti Liberty | Vrednotenje vpliva rezi na razrast poganjkov in rodnost |
| Vrednotenje učinka rezi na stresanje pridelka | Vrednotenje količina pridelka; meritve zunanjih in notranjih lastnosti plodov po stresanju; |
| Poročanje o delu | Priprava faznih poročil in zaključnega letnega poročila v skladu z letnim programom |
| Prenos znanja | Predstavitev rezultatov na strokovnem srečanju pridelovalcev |

|  |  |
| --- | --- |
| LOKACIJA, LETO SAJENJA, OBDOBJE,  GERK PID, POVRŠINA | SORTE oz. PODLAGE , ŠTEVILO |
| Lokacija: Brdo pri Lukovici  Leto sajenja: 2013  Obdobje naloge:  (ZAČETEK 2020, ZAKLJUČEK 2023)  Izvajalec: KIS  GERK PID: 5659023  Površina: 60 m2  Ime lokacije: Kolekcijsko poskusni nasad jagodičja na Brdu pri Lukovici | Liberty 36 rastlin  **Skupaj: 36 rastlin** |